पड़ताल : क्या जवाहरलाल नेहरू ने इसरो की स्थापना नहीं की? - Chandrayaan 2 : Connection between Jawaharlal Nehru and ISRO
सिद्धांत मोहन sidaurche@gmail.com सितंबर 10, 2019 03:58 PM
सोशल मीडिया पर दावा चल रहा है कि नेहरू की मौत 1964 में हुई और इसरो की स्थापना हुई 1969 में. फिर ये “चमचे” इसरो का संस्थापक नेहरू को क्यों बता रहे हैं? बिना किसी छेड़छाड़ के हम ये बात यहां लिख दे रहे हैं.
नेहरू की म्रत्यु 1964 मे हुई और ISRO की स्थापना 1969मे हुई.
फिर ये चमचे ISRO का संस्थापक नेहरू को क्यो बता रहे है
ऐसे मैसेज कई ग्रुपों में चल रहे हैं. ऐसे एक ग्रुप का नाम है मिशन मोदी 2019 में अपने 100 मित्रों को जोड़ें. 17 घंटे पहले ये पोस्ट लगायी गयी. इस पर लगभग 1 हज़ार लोगों ने रिएक्शन दिया है. और 355 लोगों ने शेयर किया है.
इस पोस्ट का आर्काइव लिंक आप यहां देख सकते हैं.
पड़ताल :
जवाहरलाल नेहरू का देहांत कब हुआ? साल 1964 में. और ISRO की स्थापना कब हुई? 1969 में. ये तारीखें तो सच हैं. नेहरू और इसरो के बीच संबंध की पूरी जानकारी के लिए हमने कुछ किताबों का रुख किया. Marco Alberti की लिखी किताब India in Space : Between Utility and Geopolitics, Brian Harvey, Henk H. F. Smid और Theo Pirard की किताब Emerging Space Powers: The New Space Programs of Asia, the Middle East and South-America, स्पेस वैज्ञानिक Nambi Narayan और Arun Ram की किताब Ready To Fire: How India and I Survived the ISRO Spy Case का अध्ययन किया.
साल 1961. जवाहरलाल नेहरू देश के प्रधानमंत्री थे. देश में स्पेस रीसर्च की ज़रूरत महसूस हो रही थी. तो विक्रम साराभाई स्पेस रीसर्च करने का एक प्रस्ताव लेकर गए केंद्र सरकार के पास. सरकार को प्रस्ताव पसंद आया. साल 1962. Department of Atomic Energy के तहत बनाया गया इंडियन नेशनल कमिटी फॉर स्पेस रीसर्च (INCOSPAR). कमिटी का पूरा दारोमदार विक्रम साराभाई को मिला. उस समय एटॉमिक एनर्जी विभाग के निदेशक थे होमी जहांगीर भाभा. उन्होंने भी इस कमिटी के गठन में महत्त्वपूर्ण भूमिका निभाई.
नम्बी की किताब के अंश जप इसरो की स्थापना के बारे में बताते हैं.
अपने शुरुआती समय में INCOSPAR टाटा इंस्टिट्यूट ऑफ़ फंडामेंटल रीसर्च के साथ जुड़ा हुआ था. और इसके सबसे शुरुआती वैज्ञानिकों में भारत के पूर्व राष्ट्रपति एपीजे अब्दुल कलाम का भी नाम शामिल था. INCOSPAR ने सबसे पहला काम किया कि भारत के दक्षिणी कोने में तिरुवनंतपुरम के पास थुम्बा में एक राकेट लॉन्चिंग स्टेशन बनाया. नाम पड़ा Thumba Equatorial Rocket Launching Station.
थुम्बा का लॉन्च सेंटर, जहां साइकिल पर रखकर तब के समय राकेट ले जाया गया था
इसी बीच जवाहरलाल नेहरू का निधन हुआ. 1964 में. विक्रम साराभाई की देखरेख में INCOSPAR के सारे कामों को अंजाम दिया जा रहा था.
फिर साल आया 1969. INCOSPAR तब्दील हो गया Indian Space Research Organization यानी ISRO में.
कुल मिलाकर सीधे ये नहीं कहा जा सकता है कि इसरो की स्थापना नेहरू ने नहीं की. केंद्र में उनकी सरकार थी. उनके पास स्पेस रीसर्च को शुरू करने के लिए विक्रम साराभाई का एक प्रस्ताव आया, जिस पर उन्होंने विचार किया. और 1962 में INCOSPAR का गठन हुआ. जो आगे चलाकर ISRO में तब्दील हुआ.
Previous Previous post: अरे! तमिलनाडु में आसमान से गिरी ये अजीबोगरीब चीज़ क्या थी?
Next Next post: रहस्यमय मर्डर: लाश के प्राइवेट पार्ट पर कॉन्डम और जेब में आधार कार्ड मिला
पाकिस्तान में गिरफ्तार हो सकती है ये पॉप सिंगर, जिसने वीडियो बनाकर पीएम मोदी को दी थी धमकी
केस भारत ने नहीं, पाकिस्तान ने ही किया है. जानिए क्यों?
सितंबर 15, 2019 07:13 PM
बॉक्स ऑफिस पर धमाल मचा रही ये फिल्म ऑनलाइन लीक हो गई
इसे लीक करने वाली वेबसाइट वही है, जो अब तक फिल्में लीक करती आई है.
सितंबर 15, 2019 07:03 PM
बॉलीवुड में भाई-भतीजावाद पर क्या बोलीं 'लिपस्टिक अंडर माई बुर्का' वाली हिरोइन अहाना कुमरा
इस हिरोइन ने भी बॉलीवुड की सबसे दुखती रग पर हाथ रख दिया है.